Apalačské vrchy

Apalačské vrchy (staršie Appalačské vrchy, Apalače, Appalače; , ) sú rozsiahly horský systém vo východnej časti Severnej Ameriky. Pohorie sa nachádza prevažne z veľkej časti na území USA, ale zasahuje aj do juhovýchodnej Kanady. Vytvára 160 širokú oblasť siahajúcu od ostrova Newfoundland asi  juhozápadne do strednej Alabamy. Pohorie je rozdelené na systém hrebeňov, ktorých priemerná výška je okolo  Najvyššou oblasťou je skupina okolo vrchu Mount Mitchell v Severnej Karolíne, najvyššieho vrchu celého pohoria, dosahujúceho výšku  Celé pohorie je husto zalesnené, vyskytujú sa tu ložiská uhlia, železnej rudy a rúd zinku.

Počas prieskumu pobrežia Floridy v roku 1528 členovia Narváezovej expedície, v ktorej bol aj Álvar Núñez Cabeza de Vaca, objavili mesto pôvodných obyvateľov Ameriky, ktorého názov bol Apalačen. Týmto menom potom pomenovali kmeň Apalačov, ako aj neďalekú Apalačskú zátoku a rieku Apalachicola. Slovo „Apalače“ sa začalo používať aj ako pomenovanie pohoria.

 Geológia 
Apalačské vrchy sú jedným z najstarších pohorí Severnej Ameriky. Vznikali počas viacerých fáz od prvohôr. Začiatkom prvohôr sa na území dnešných Apalačských vrchov vytvorilo niekoľko panví oceánu Iapetus, ktoré boli pred asi 440480 miliónmi rokov počas ordoviku postihnutá orogenézou v dôsledku subdukcie oceánu Iapetus pod základ severoamerickej platne, ktorý vtedy tvoril Kanadský štít. Išlo o takomskú fázu kaledónskeho vrásnenia. Vývoj Apalačských vrchov ďalej pokračoval vo viacerých fázach kaledónskeho a hercýnskeho vrásnenia od konca prvohôr do druhohôr. Neskôr bola oblasť čiastočne vyzdvihnutá v kenozoiku.

 Pozri aj 
 Appalachia
 Blue Ridge Mountains

 Iné projekty 
.


Kategória:Pohoria v USA
Kategória:Pohoria v Kanade
Kategória:Geografia Alabamy
Kategória:Geografia Connecticutu
Kategória:Geografia Delaware
Kategória:Geografia Georgie‎
Kategória:Geografia Južnej Karolíny
Kategória:Geografia Kentucky
Kategória:Geografia Maine‎
Kategória:Geografia Marylandu
Kategória:Geografia Massachusetts
Kategória:Geografia New Brunswicku
Kategória:Geografia New Hampshiru
Kategória:Geografia New Jersey
Kategória:Geografia New Yorku
Kategória:Geografia Newfoundlandu a Labradoru
Kategória:Geografia Nového Škótska
Kategória:Geografia Ohia
Kategória:Geografia Pensylvánie
Kategória:Geografia Quebecu
Kategória:Geografia Severnej Karolíny
Kategória:Geografia Tennessee
Kategória:Geografia Vermontu
Kategória:Geografia Virgínie
Kategória:Geografia Západnej Virgínie
Kategória:Hercýnske vrásnenie